ועדת העבודה, הרווחה והבריאות, כנסת 20, פרוטוקול מספר 214, 2016-03-21 14:30

טלי פלוסקוב: צהריים טובים לכולם, צוות הוועדה, חבר הכנסת איציק שמולי.

טלי פלוסקוב: הנושא לדיון שלנו הוא הצעה לסדר היום, יותר נכון לדיון מהיר של הוועדה – הרפורמה בכתבי השירות עלולה לפגוע במבוטחי ביטוחי הבריאות הפרטיים, של חברי הכנסת איציק שמולי, אוסמאה סעדי ונורית קורן.

טלי פלוסקוב: כרגע איציק שמולי כאן, אנחנו ניתן לו להציג לנו את הנושא ואחר כך נעבור להתייחסויות וראשון הדוברים יהיה הנציג של אגף הפיקוח על הביטוח.

<איציק חמו: למען האמת, גברתי יושבת הראש, אם זה מקובל עליך, בגלל שאני עדיין גם נסגר קצת מהדיון הקודם, כמו כולם, אני אשמח אם קודם כל המפקח על הוויכוח, שהוא גורם מקצועי מטעם הממשלה, יפרט את המהלך שנעשה ואני אתייחס לאחר מכן.

<איציק חמו: צריך להסדיר דופק.

טלי פלוסקוב: כולנו, כולנו.

טלי פלוסקוב: אנחנו באמת קצת התעכבנו, קצת הרבה, 40 דקות בדיון הקודם, אז כמובן אנחנו - - -

<יובל קדוש: אני חייב ללכת פשוט.

<יובל קדוש: אני חייב להגיד משהו וללכת.

טלי פלוסקוב: מי אתה?

<יובל קדוש: שמי יובל קדוש.

<יובל קדוש: אני מצטער על ההתפרצות.

<יובל קדוש: הדיון הקודם מאד נגע לליבי כי אני גם אבא של ילדה שהייתה מאד חולה הרבה שנים.

<יובל קדוש: אני הגעתי לדיון הזה כי יש לי הרבה מה להגיד בנושא הזה ואני פשוט חייב לברוח, בגלל איזו סיבה אישית שיש לי.

<יובל קדוש: הבת שלי הייתה חולה במחלה קשה, ברוך השם היום היא בריאה.

<יובל קדוש: עברנו מסע מטורף וכל מילה שאנשים פה אמרו מקודם נגעה לי, איך אומרים, ברקמות של הלב.

טלי פלוסקוב: לכולנו.

<יובל קדוש: הטיפולים של הבת שלי עלו 2.5 מיליון דולר, רק בשביל שתדעו, ומערכת הבריאות הציבורית לא הייתה שם בשבילנו, למרות שיש לנו מערכת מדהימה.

<יובל קדוש: ומאז שנחתנו בארצות הברית, היינו, הספקנו להיות גם שנה וחצי בארצות הברית בטיפולים שהצילו את החיים של הילדה שלי, ומה שחשוב לי להגיד זה שהמחלה לא נגמרה בנתב"ג.

<יובל קדוש: זאת אומרת זה לא נגמר בנחיתה בנתב"ג.

<יובל קדוש: אנחנו שש שנים מתמודדים עם טיפולים פסיכולוגים ועם טיפולים קשים, ועם בעיות דידקטיות מטורפות, עם בעיות של קשב וריכוז, ולמרות כל כתבי השירות הקיימים ולמרות כל התמיכה שאנחנו מקבלים, עדיין כל חודש עולה לנו למעלה מ-3,000 שקלים כל מיני טיפולים כדי לנסות להחזיר את הילדה הזאת למסלול.

<יובל קדוש: ילדה בת 13, שבסך הכל רוצה לחיות חיים רגילים כמו כל הילדים.

<יובל קדוש: לבת שלי קוראים עמית.

<יובל קדוש: הסיפור הוא של ישראלי די ידוע ודי מוכר וכתבי השירות האלה זה הצלה בינלאומית עבורנו.

<יובל קדוש: ואני רכשתי את כתבי השירות האלה מראש, למפרע.

<יובל קדוש: איזה זכות יש לרגולטור לבוא ולקחת לי אותם?

<איציק חמו: מר קדוש, אני מציע שלפני, רק תן לטובת הוועדה משפט אחד של מה זה כתב שירות ובאיזה נסיבות רכשת את זה.

טלי פלוסקוב: אם אתה החלטת להתחיל את הדיון כבר, כי בדרך כלל מי שמתחיל זה חבר הכנסת, אבל אם חבר הכנסת שמולי לא מתנגד, אז תן לנו קצת יותר רקע.

<יובל קדוש: אם זה טיפולים פסיכולוגים וטיפולים בפסיכו דרמה ואם זה כל הנושא של בעיות של קשב וריכוז חריגות במיוחד, של ילדים שעוברים את ההקרנות ואת הטיפולים האלה, ועם כל מה שקשור ברכיבה טיפולית.

<יובל קדוש: אם זה כל הנושא של טיפול פסיכולוגי צמוד, אם זה כל הנושא של הומאופתיה, שהיום זו הדרך היחידה לנסות.

<יובל קדוש: יש לה בעיות התפתחות מאד מאד קשות.

<יובל קדוש: דרך אגב, כל הצרות שאני מציג כרגע זה צרות של עשירים.

<יובל קדוש: אני מסתכל על חצי הכוס המלאה תמיד, אבל בסופו של דבר בעיות של התפתחות, ילדה בת 13 שלא מתפתחת.

<יובל קדוש: יש אפשרויות לרפואה האלטרנטיבית לעזור, כי הרפואה הקונבנציונאלית יכולה להזיק.

<יובל קדוש: לתת הורמון גדילה לילדה בת 13 אחרי מחלה סרטנית במערכת הדם, זה לא משהו שהוא מומלץ.

<יובל קדוש: הדברים האלה מצילים אותנו, והיום אני לא מוכן שייקחו לי את זה.

<יובל קדוש: זה הכל.

<יובל קדוש: זה מה שאני מנסה להגיד ואלה הם דברי.

<יובל קדוש: אני מצטער, אני פשוט חייב לברוח וזהו.

טלי פלוסקוב: הבנו, תודה רבה קודם כל ותרגישו טוב, זה קודם כל חשוב.

<יובל קדוש: תודה רבה.

טלי פלוסקוב: כעת אני בכל אופן אבקש לעבור לחבר הכנסת ואחר כך מי שרוצה לדבר, תעבירו לנו שמות.

<ורדה לבקוביץ: אני רוצה להמשיך את דבריו.

טלי פלוסקוב: גם הוא בעיני רוצה להמשיך את דבריו, בסדר?

טלי פלוסקוב: כן.

<איציק חמו: גברתי יושבת הראש, תודה רבה.

<איציק חמו: אני חושב שהדברים של מר קדוש הם מדברים בעד עצמם.

<יובל קדוש: תודה רבה וסליחה.

<איציק חמו: זה בסדר.

<איציק חמו: אני חושב שאנחנו בתקופה האחרונה קיבלנו פניות מלא מעט הורים, שבנסיבות מיוחדות של ילדיהם נזקקו לאותם כתבי שירות, שנתנו להם ערך מוסף או הגנה נוספת מעבר למה שהיה רשום בפוליסות הסטנדרטיות.

<איציק חמו: והדבר הזה, בעקבות, אני חושב שזה קשור לחלק מהמהלכים שמבוצעים על ידי המפקח על הביטוח, הדבר הזה כרגע הופסק וזו ההחלטה שבהחלט נמצאת בפררוגטיבה של המפקח על הביטוח, אבל באותה נשימה צריך לבוא ולהגיד ולספק פתרון אחר לאותם אנשים שצרכו את השירות הזה.

<איציק חמו: ולכן, מכאן באה הבקשה שלנו לקיים את הדיון.

<איציק חמו: בראש ובראשונה כדי לאמוד את היקף התופעה של אנשים שככה לפחות בעיני עצמם, נותרו במצב של חוסר אונים ומעבר לזה, גם מה הם הפתרונות שמוצעים על ידי אגף המפקח על הביטוח במשרד האוצר, לאותן המשפחות, לאותם האנשים.

<איציק חמו: כי כרגע לפי הדיווח שאנחנו מקבלים מאותן המשפחות, הן באמת תקועות ללא מענה.

טלי פלוסקוב: תודה.

טלי פלוסקוב: גברתי, את רצית עוד להשלים את הסיפור, לתת את החלק שלך?

<ורדה לבקוביץ: אני מאד רוצה להמשיך את מה שיובל התחיל.

<ורדה לבקוביץ: שמי ורדה לבקוביץ, אני סוכנת ביטוח ואני סגנית יושב ראש ועדת הבריאות בלשכת סוכני ביטוח.

<ורדה לבקוביץ: יובל ושרון הם לקוחות שלי והם עברו אירועים מאד קשים, ובזכות כתבי השירות, כשהפלוס הראשון בכתב השירות שלא צריך הצהרת בריאות, מקבלים כל אחד, גם כשהוא כבר מאובחן במחלה או במגבלה, אין הצהרת בריאות.

<ורדה לבקוביץ: כל אחד יכול להתקבל.

<ורדה לבקוביץ: יש שם פתרון מימוני, ביטוחי, בעיתוי שאת צריכה לעשות את הבדיקות.

<ורדה לבקוביץ: זה עוזר כלכלית למשפחות בצורה לא נורמאלית.

<ורדה לבקוביץ: זה קשת רחבה של כיסויים.

<ורדה לבקוביץ: כמו שיובל הזכיר פה, הבת שלו עוברת המון המון המון טיפולים.

<ורדה לבקוביץ: קופת החולים נותנת מענה, אבל המענה הוא למעט טיפולים עם הפסקות, ויש להם גם את החשיבה למה צריך להפסיק את הטיפולים, מפני שיש - - - וצריך להפנים אותם.

<ורדה לבקוביץ: פה יש X טיפולים בשנת ביטוח, בלי הצהרת בריאות והכסף הוא מאד מאד רחב.

<ורדה לבקוביץ: ובאותו כתב שירות יש כמה כיסויים.

<ורדה לבקוביץ: את יכולה לקחת כמה כיסויים, לא אחד.

טלי פלוסקוב: הבנתי, תודה רבה.

טלי פלוסקוב: היות וחבר הכנסת שמולי ביקש לשמוע את תגובתו של משרד האוצר, אז אנחנו ניתן למנהל צוות ביטוח בריאות שוק ההון, יואב יונש, קודם כל לתת לנו את מבט הראייה שלך על מה שכרגע שמענו, ואנחנו כמובן נמשיך בדיון אם יהיה עוד צורך.

טלי פלוסקוב: מישהו אחר ידבר?

<אוהד מעודי: שנינו מהפיקוח על הביטוח.

<אוהד מעודי: שמי אוהד מעודי מהפיקוח על הביטוח, אני מנהל את צוות ביטוחי הרכוש.

<אוהד מעודי: אמנם לא שייך לתחום הבריאות, אבל המחלקה שלנו הוציאה את ההסדרה.

<אוהד מעודי: ההסדרה היא רוחבית, אני אגיד אמירה כללית למה ההסדרה יצאה ואחרי זה יואב יתייחס לכל מה שקשור לנושא של ביטוחי הבריאות וכתבי השירות בתחום ביטוחי הבריאות.

<אוהד מעודי: אם אני מתחבר לדיון הקודם שהיה, וזה היה דיון באמת חשוב - - -

טלי פלוסקוב: קורע לב.

<אוהד מעודי: קורע לב, נכון.

<אוהד מעודי: בסופו של דבר גם בפיקוח על הביטוח יושבים בני אדם וכמה שלכאורה מצטייר שלא עושים פיקוח ולא דואגים, צריך להבין שזה המנדט שלנו וזה מה שאנחנו עושים יום ויום ומוציאים ביקורות על חברות ביטוח, מוציאים ביקורות על סוכניות ומשתדלים לעשות את המיטב.

<אוהד מעודי: יכול להיות שלפעמים לא הכל יוצא מאה אחוז וצריך להבין שבסופו של דבר יש אינטרסים שונים בשוק הזה, והמנדט שלנו זה להגן על הציבור.

<אוהד מעודי: אם אני מתחבר לדיון הקודם, דיברו פה על נושא של עושק של הציבור ומכירת ביטוח לא רלבנטי.

<אוהד מעודי: זאת אומרת, יש מקרים שלפעמים, וכולכם גם מכירים את זה, שנמכרו מוצרי ביטוח לאנשים שלא היו מודעים בכלל מה הם קונים, מדוע וגם חברי הכנסת שמולי מכיר את זה טוב מאד.

<אוהד מעודי: התופעה הזאת, נכון לינואר, נכנס לתוקף חוזר שנקרא חוזר צירוף, שהתפקיד שלו למנוע את כל הדברים האלה ולעשות סדר למבוטח ולחייב את חברות הביטוח ואת הסוכנים בגילוי, ולהתאים את הצרכים, גם כל מה שקשור לביטוח וגם כל מה שקשור לשירותים הניתנים.

<אוהד מעודי: אז החוזר הזה, אנחנו מקווים שיתחיל לעשות סדר.

<אוהד מעודי: דבר מאד מהותי שנכנס לחוזר הזה זה גם חובת תיעוד.

<אוהד מעודי: חובת תיעוד גם על הסוכנויות וחובת תיעוד גם על חברות הביטוח, כי בסופו של דבר צריך להבין.

<אוהד מעודי: כשבאה אלינו פניית ציבור, אנחנו לא בית משפט.

<אוהד מעודי: אנחנו משתדלים על פי הממצאים שמוגשים אלינו, לתת את הפתרון.

<אוהד מעודי: כשמגיעה אלינו פניית ציבור ואין תיעוד, בא הצד של חברת הביטוח או בא הצד של הסוכן, הוא אומר א', היא אומרת ב' והמבוטח אומר ג'.

<אוהד מעודי: בסופו של דבר אין תיעוד ואין שום דבר והדבר הזה גם מקשה עלינו לתת הכרעה.

<אוהד מעודי: ולכן שצוין פה לגבי הכרעות מוצדקות, זה הכרעות מוצדקות שבהן היו ממצאים.

<אוהד מעודי: כשאין ממצאים זה קשה.

<אוהד מעודי: אז חוזר הצירוף בא לתת גם מענה לנושא הזה.

<אוהד מעודי: כהמשך ישיר לזה, חוזר כתבי השירות אמור לתת מענה גם לגבי שירותים שונים שמצורפים לאותה פוליסת ביטוח.

<אוהד מעודי: כמו שאנשים לא היו מודעים מה הם קונים בביטוח בריאות - ותיכף יואב גם יגיד את המספרים - הם לא היו מודעים איזה שירות דחפו להם לשם.

<אוהד מעודי: ואין מה לעשות, יש שם עמלה לסוכן, שהיא עמלה טובה וחברת הביטוח מרוויחה עוד פרמיה.

<אוהד מעודי: וכשבחנו את היקף השימושים, היקף השימושים היה מאד מאד נמוך.

<אוהד מעודי: יכול להיות שיש פה שני אנשים שהביאו דוגמאות שהנושא הזה היה מבחינתם חשוב, אבל צריך להבין שרוב הציבור בכלל לא היה מודע מה השירותים שיש להם, וגם נוצר מצב כמו שיש כפל ביטוח, יש גם כפל שירות.

<אוהד מעודי: היו שירותים שנמכרו לאנשים שהם יכלו לקחת את זה.

<אוהד מעודי: למשל רופא עד הבית, זה קיים גם בקופת החולים.

<אוהד מעודי: לפעמים זה אפילו אותו ספק.

<אוהד מעודי: גם נותן לחברת הביטוח וגם נותן את זה לקופת החולים, והלקוח יש לו שני מוצרים.

<אוהד מעודי: למה צריך את זה?

<אוהד מעודי: אז זה המטרה של החוזר הזה.

<אוהד מעודי: או שלעתים נמכרו לאנשים שירותים.

<אוהד מעודי: אדם שהוא לא מעשן בכלל, נמכרה לו סדנת גמילה מעישון.

<אוהד מעודי: למה צריך את זה?

<אוהד מעודי: וכל זה בא - - -

<איציק חמו: בזה אתה צודק כמובן, והבעיה הזאת שאתה מתאר היא כמובן רווחת וחייבים להסכים לזה.

<איציק חמו: זה תיאור מדויק של המציאות, אבל השאלה היא איך אתה לא שופך את התינוק עם המים.

<איציק חמו: כאילו בסוף, זה נכון.

<איציק חמו: אף אחד לא יתווכח איתך על סדנת גמילה מעישון, אבל בסוף, בצד השני של הספקטרום, יש לך ילדים שהם חולים או כל מיני דברים כאלה.

<אוהד מעודי: השאלה אם השירותים האלה נמנעים.

<אוהד מעודי: תיכף יואב יאמר, אני לא יודע, יש דברים ש - - -

<יואב יונש: שקיימים עדיין.

<יואב יונש: הם יכולים עדיין לקבל את אותו שירות.

טלי פלוסקוב: נשמח לשמוע אותך.

<אוהד מעודי: יואב יתייחס לכל מה שקשור לתחום ביטוחי הבריאות.

<יואב יונש: אז קודם כל חשוב להגיד שהחוזר לא שולל את כל כתביה שירות.

<יואב יונש: יש מגוון גדול מאד של כתבי שירות והחוזר יוצר קריטריונים לאיזה כתבי שירות כן נכון לשווק לצד ביטוחים בכלל וגם רשימה של מספר כתבי שירות ספציפיים, ובאמת אני חושב שהמורכבות של ההסדרה הזאת זה איך לא לשפוך את התינוק עם המים, מהבחינה הזאת של להשאיר שירותים שהם כן הכרחיים ונזקקים ותורמים, ומשלימים בעצם את המענה הביטוחי שניתן לביטוח.

<יואב יונש: אבל חשוב לחדד שבסופו של דבר, כשאנחנו ביקשנו את הנתונים וראינו את שיעורי המימושים בביטוחים האלה, אנחנו יכולים לדבר על כתבי שירות מסוימים שיש בהם 163,000 מבוטחים והיו בשנה ארבעה מימושים.

<יואב יונש: אני יכול לדבר על כתבי שירות אחרים.

<יואב יונש: נאמר פה גמילה מעישון, אפס מימושים.

<יואב יונש: זאת אומרת למה בן אדם שמעוניין להפסיק לעשן ורכש את זה, לא ישתמש?

<יואב יונש: התשובה, כמו שאוהד אמר, שהדבר הזה נמכר לאנשים אגב עסקת הביטוח.

טלי פלוסקוב: הם לא יודעים מה הם קונים.

<יואב יונש: במקרה הטוב, ואני מציע לכן למי שמבוטח בביטוח בריאות, לבדוק מה יש לו, אם יש לו כתבי שירות.

<יואב יונש: להרבה אנשים יש כתבי שירות והם לא מודעים לזה ולכן גם לא מממשים.

<יואב יונש: במקרה שהם כן מודעים לזה, כפי שהשוק בנוי, הם לא יכולים, עסקת מכירת הביטוח זה Take it or live it, הם לא יכולים להחליט במקרים מסוימים – אני את זה רוצה ואת זה לא רוצה.

<יואב יונש: התופעה הזאת של מימושים מאד נמוכים הטרידה אותנו ואנחנו החלטנו לעשות דבר ולומר שצריך לעשות לזה סוף.

טלי פלוסקוב: אולי מחיר הביטוח ירד בהתאם.

<יואב יונש: אז כמובן שבן אדם שלא יחודש לו כתב שירות, כפי שאמרנו, בהרבה מן המקרים לא יודע בכלל שהוא מחזיק אותו, ישלם עלות ביטוח בהתאם.

<יואב יונש: את הפרמיה שהוא משלם עבור כלל השירות, הוא לא ימשיך לשלם.

<יואב יונש: אני חושב שבסך הכל בתמונה הכללית, הדבר הזה מטיב עם אוכלוסיית המבוטחים הרחבה.

<יואב יונש: התופעה שאני תיארתי פה היא גורפת ויש לי פה רשימה ארוכה של מקרים.

<יואב יונש: אני כן חושב שיש מקרים שנכון שימשיכו.

<יואב יונש: החוזר מונה מספר מקרים – ייעוץ וליווי רפואי במרכז רפואי, אבחן ייעוץ לאחר גילוי מחלה קשה.

<יואב יונש: יש קריטריונים שהחוזר מונה ואני חושב שבסופו של דבר - - -

<איציק חמו: אגב, עיקר התלונות שאנחנו מקבלים זה ממשפחות לילדים עם צרכים מיוחדים, כשעוד פעם, אין אף אחד שיתווכח אתכם לגבי הסיפור של סדנאות העישון ואין אף אחד שיתווכח איתכם שהייתה בעיה ודחפו לאנשים גם דברים שהם לא צריכים.

<איציק חמו: אבל ישב פה מר קדוש ואמר בצורה מפורשת – כתב השירות הזה הציל אותו, "כשהיה לי אותו הוא הציל אותי ועכשיו אין לי אותו".

<יואב יונש: באמת, אני מודע למחלוקות שיש לנו בנושאים אחרים.

<יואב יונש: אני באמת קורה לשיתוף פעולה בנושא הזה.

<יואב יונש: אני מבקש, אני מאד אשמח אם תעבירו לנו מקרים שבהם הולכים - - -

טלי פלוסקוב: נציג לכם - - -

<איציק חמו: ברשותכם, שמי איציק חמו, אני מנכ"ל אחת מהחברות שנותנת את השירותים האלה.

<איציק חמו: אני מכיר את הדו"חות שאני מכיר על עצמי.

<איציק חמו: פמי, החברה שאני מנהל, בשנה, נתנה 200,000 טיפולים רפואיים במסגרת כתבי השירות.

<איציק חמו: אני לא חושב שזה מספר בעלמא.

<איציק חמו: נכון שאם לוקחים משהו שהוא משהו שולי, של גמילה מעישון, אני מסכים לגביו, אבל בואו ניקח את ההתייעצות עם רופאים מומחים, ובואו ניקח את הפסיכולוגים ואת האלטרנטיביים - - -

טלי פלוסקוב: זה דווקא מאד פופולארי.

<איציק חמו: ואת כל הנושא של - - - -

<איציק חמו: זה נשאר.

טלי פלוסקוב: אז אף אחד לא נוגע בזה.

<איציק חמו: לא - - -

<קריאה: לא, זה לא שלא נוגע, זה לא יהיה.

<איציק חמו: אולי אני טועה - - -

טלי פלוסקוב: שנייה, אז אנחנו נשמע.

טלי פלוסקוב: כרגע אומר לנו פה נציג של ה - - -

<איציק חמו: גברתי, ברשותכם, תנו לי להמשיך את המשפט.

<איציק חמו: המצב הוא כזה, שיש פה שני תהליכים.

<איציק חמו: אחד, יש את הרפורמה והרפומה באה והחליטה מה לעשות וזה בסדר.

<איציק חמו: אבל יש פה תהליך אחר, שיש פה מהפיכה צרכנית גדולה מאד, שמאות אלפי אנשים, שבמהלך השנה הקרובה – ותקנו אותי אם אני טועה – התבטלו להם כתבי השירות ויכול להיות שהם לא יוכלו לקנות כתב שירות במקום.

<איציק חמו: אותם אנשים, אישה בהיריון, שיש לה סקירת מערכות, עכשיו לא יכולה לעשות את זה.

<איציק חמו: נכון שהיא יכולה אולי לרכוש כתב שירות חדש.

<איציק חמו: היא יכולה לקנות פוליסה או לפתוח חדש אבל כרגע היא לא תקבל.

<איציק חמו: או ילדה כמו קדוש, לא תוכל לקבל טיפול אלטרנטיבי.

<איציק חמו: כי נכון, אמרתי, 200,000 איש שנמצאים תוך כדי טיפולים, יעברו תקופת הכשרה או שלא יוכלו לקנות את המוצר.

<איציק חמו: אלה האנשים שנפגעים.

<איציק חמו: עכשיו, יש את התהליך של הרפורמה.

<איציק חמו: הרפורמה באה ואמרה דברים טובים, אבל יש בה משהו אחד שהוא מאד ברור.

<איציק חמו: היא קבעה גג ואמרה מהיום אי אפשר.

<איציק חמו: אבל מי שכבר היום יש לו את המוצר הזה והתחייבו לפניו שיהיה לו שירות לכל החיים, למה צריך להפסיק לו את השירות?

<איציק חמו: זו השאלה שאני חושב שצריך לשאול אותה.

טלי פלוסקוב: תודה, אוקיי.

טלי פלוסקוב: עכשיו אני רוצה לשמוע את מר יואל זיו, יושב ראש הוועדה לביטוח פנסיוני.

<יואל זיו: כן, תודה.

<יואל זיו: יושב ראש ועדת הבריאות של לשכת סוכני הביטוח.

<יואל זיו: אני מודה לך.

טלי פלוסקוב: טוב, זה מה שהיה לנו, אבל אנחנו מתקנים.

<יואל זיו: אנחנו שומעים פה את הטיעונים של המפקח על הביטוח, ואני מצטער להגיד שזו פשוט אחיזת עיניים.

<יואל זיו: נתפסים ויוצא לי לשמוע את זה כל הזמן לצערי, זו המנטרה.

<יואל זיו: נתפסים לנושא של גמילה מעישון ואפילו הגדילו ואמרו שיש איזה שהוא כתב שירות שבא לנקות לך את ארון התרופות.

<יואל זיו: אגב, אני לא מכיר כתב שירות כזה.

<יואל זיו: אבל במידה וזה ישנו והיה ללא שימוש, תוציאו את זה.

<יואל זיו: אנחנו לא נגד זה.

<יואל זיו: תוציאו את זה.

<יואל זיו: זה באמת לא רלבנטי.

<יואל זיו: אבל יחד עם זה, באמת אתם שופכים את התינוק עם המים.

<יואל זיו: יש פה ציבור גדול, הרי הוצאתם בפוליסה החדשה, יש חריג לפריון.

<יואל זיו: זאת אומרת כל נושא הפריון לא מכוסה בפוליסת הניתוחים החדשה.

<יואל זיו: כתב שירות נותן פתרון לכל אותן נשים שזקוקות לפריון.

<יואל זיו: כאשר לקחנו ושאלנו את המפקחת על הביטוח למה, היא אומרת ניתן להשיג את זה דרך נספח שתקנה בחברת ביטוח.

<יואל זיו: מה המשמעות של נספח שתקנה בחברת ביטוח?

<יואל זיו: גם צריך הצהרת בריאות ולא כולם יקבלו, גם הרבה יותר יקר, הרבה יותר יקר והנה ניתנה המתנה, עוד מתנה לחברת ביטוח.

<יואל זיו: זה פשוט נוגד את האינטרסים של הציבור.

<יואל זיו: כתבי השירות האלה, במיוחד כתבי השירות שהזכירו פה, שהם כן שמישים, הם נותנים שימוש לפוליסה.

<יואל זיו: אגב, בפוליסת ביטוחים, הממוצע הוא 2.7 ניתוחים במהלך כל חיי האדם.

<יואל זיו: אבל יחד עם זה, כתבי השירות נותנים את הזמינות ואת השימוש בפוליסה היומיומית, בין אם זה לילדים, בין אם זה לנשים בפריון, בכל מיני דברים.

<יואל זיו: אפילו באותו ביקור רופא, שלכאורה אמרו פה שיש דרך קופת חולים.

<יואל זיו: אז מה?

<יואל זיו: כל הרפואה הציבורית ישנה בקופת חולים, אז אנשים לא קונים פוליסה פרטית?

<יואל זיו: כי הזמינות בקופת החולים היא שונה, התשלום הוא אחר, ההשתתפות העצמית היא אחרת, השעות הן אחרות.

<יואל זיו: זה לא אותו שירות.

<יואל זיו: ולכן אנחנו מבקשים ודורשים, תעשו חשיבה נוספת.

<יואל זיו: זה לא חוק, זה חוזר, כולו חוזר, ונדרשים לחשוב עוד פעם ולראות באמת, לתקן את העוולות שנגרמות לציבור המבוטחים.

טלי פלוסקוב: תודה אדוני.

טלי פלוסקוב: אני רק רוצה להגיד, כמו שאמרו בהתחלה אנשי האוצר שנמצאים איתנו היום, הם גם בני אדם וזה טוב שאנחנו היום יושבים וחושבים על זה, ואני מאמינה שכל מה שנאמר כאן, האנשים האלה ייקחו איתם למשרדים שלהם ויחשבו שוב, אבל את זה אנחנו נסכם כבר בסוף.

<קריאה: אבל אני חושב שהנקודה המשמעותית ביותר - - -

טלי פלוסקוב: רגע אדוני, שנייה.

טלי פלוסקוב: כאן לא מדברים ככה.

טלי פלוסקוב: בבקשה, להציג את השם לפרוטוקול.

<שרון אלמוג: נעים מאד, שמי שרון אלמוג, אני אבא של שי אלמוג ועוד שתי אחיות נוספות.

<שרון אלמוג: אני רציתי קודם כל להעיר פה הערה.

<שרון אלמוג: קודם כל לא משנה מאיפה אתה מגיע לוועדה הזאת, תשאלו את עצמכם אם אתם הורים קודם כל, אם יש לכם ילדים, כמה הם חשובים לכם.

<שרון אלמוג: בשבילי הילדות שלי הם הדבר הכי חשוב לי בעולם.

<שרון אלמוג: תסלחו לי שאני מתרגש, סליחה.

טלי פלוסקוב: כולנו איתך.

טלי פלוסקוב: כוס מים בבקשה.

<שרון אלמוג: רציתי להגיד שכשאתה קם בבוקר לעבודה וחושב מה הדבר הכי חשוב לך בחיים, האם זה לבוא ולמדוד את טובת הילדים שלך או את טובת משרד האוצר, כי בפועל, הקטסטרופה שיכולה ליפול עליך כמבוטח שרכש ביטוח יקר מאד, 800 שקלים בחודש ל-5 נפשות, ויש לי גם משלים לכל המשפחה, כמות הטיפולים שהייתי צריך לשלם, ואני משלם כל שנה עשרות אלפי שקלים דרך כתבי השירות, דרך פרטי נוסף, לא נותנים מענה עדיין לבעיות שיש לילדה שלי.

<שרון אלמוג: היא לא חולת סרטן.

<שרון אלמוג: היא ילדה שהייתה בריאה עד גיל 8, נכנס לה חיידק טורף, הוא התיישב לה על הירך, אכל לה את כל הירך.

<שרון אלמוג: אין לה סחוס וכתוצאה מזה כל האגן שלה עלה בצד שמאל 4 ס"מ.

<שרון אלמוג: היא לא הייתה יכולה לעמוד יותר מ-5 דקות בלי כאבים.

<שרון אלמוג: מה שלא ניסינו לעשות, עם פיזיותרפיה בתל השומר, במחלקה השיקומית, לעשות דברים פרטיים, לעשות אפילו אפוסתרפיה כניסיון לבוא ולהתמודד עם משהו שהרופאים לא יודעים.

<שרון אלמוג: כי אין להם פתרון.

<שרון אלמוג: בסופו של דבר הגעתי לורדה ולפוליסה בהראל שנתנה לי כיסוי שיכולתי לבוא וללכת לרופאים מקצועיים, ללכת למאמנות כושר, שיבואו ויתנו לה טיפולים של רכיבה על אופניים, כמנטורים אפילו, ולתת לה את המוטיבציה הפסיכולוגית להתחזק נפשית, להתחזק ברגל שלה.

<שרון אלמוג: הרגל השמאלית שלה פשוט חלשה מאד, מעבר לזה שהיא גם קצרה בגובה.

<שרון אלמוג: אף רופא לא יודע מה לעשות.

<שרון אלמוג: פניתי לרופאים בחו"ל, אף אחד מהם לא יודע מה לעשות.

<שרון אלמוג: אז לבוא ולהגיד בצורה הכי קרה שכתבי השירות מיועדים לכסות אנשים שמעשנים וסדנאות, זה הדבר הכי ציני ששמעתי מעולם.

<שרון אלמוג: איך אתם יכולים להגיד כזה דבר?

<שרון אלמוג: אתם הורים?

<שרון אלמוג: יש לכם ילדים?

<שרון אלמוג: אין לכם מושג מה זה להיות חסר אונים מול העובדה שקנית את כל מה שניתן לשמר ולשמור על הילדים שלך, וברגע האמת אתה הולך לקבל סטירה כזאת, מעבר לסטירה הכלכלית.

<שרון אלמוג: לא יהיה מי שיעזור להם, לא יהיה מי שילווה אותם, לא יהיה מי שייתן להם את היכולת להגיע לצבא ולא להיות בחוץ.

<שרון אלמוג: להיות במעגל היומיומי של להיות עם חברות, של ללכת לעשות חוגים, של ללכת ולעשות מנטורינג בהתנדבויות שיש להם בתיכון.

<שרון אלמוג: היום הבת שלי בת 13.

<שרון אלמוג: זה פשוט אטימות.

<איציק חמו: רגע, כבתי השירות שהיו בפול הם גם לא יכולים להתחדש?

<קריאה: הם כל שנתיים.

<איציק חמו: אני מבין שכתבי השירות שעכשיו הם חדשים, אבל מי שהוא כבר כמו האדון?

<דורון איתן: ברשותך, אני רוצה להגיב גם לעניין הזה וטיפה להוסיף.

טלי פלוסקוב: בבקשה.

טלי פלוסקוב: שמך ותפקידך.

<דורון איתן: שמי דורון איתן, אני היום מנהל בחברה שנקראת Be well, שבדומה לפמי היא מפעילה כתבי שירות ועד לפני כשלוש שנים הייתי סמנכ"ל הבריאות של מגדל, ואני מכיר אני חושב את התחום מכל מיני זוויות שלו.

<דורון איתן: תרשו לי רגע, עם כל הסיפור הכואב, להגיד שיש עוולות בעולם ויש דברים שצריך לתקן.

<דורון איתן: אני חושב שאי אפשר להגיע לכל דיון על ביטוחי בריאות ולשים את הסוכנים וחברות הביטוח הרמאים כפתח לכל דבר ולאישור לכל דבר שנעשה פה.

<דורון איתן: יש דברים שצריך היה אולי להוריד אותם מהמדף.

<דורון איתן: אפשר להוריד אותם מהמדף.

<דורון איתן: נוצר מצב שבו יצא חוזר שבעיני, ואני חושב שבניסיון שלי, הייתי 13 שנה במגדל, קראתי הרבה חוזרים, אני מכיר חוזרים, אחד החוזרים הכי עמומים והכי לא ברורים שקיימים ולא ברורה לי מה כוונת המשורר אם בכלל.

<דורון איתן: אבל החוזר הזה, ותיכף אני אכנס לעוד דברים, אומר בצורה מאד ברורה.

<דורון איתן: בחלק מכתבי השירות, ואני אתן רק רקע, יש אפשרות לחברת הביטוח לסיים אותם פעם בשנה.

<דורון איתן: כתב השירות הוא לשנה ומתחדש אחת לשנה.

<דורון איתן: על פי הוראות המפקח, אותם כתבי שירות שיש להם תאריך תפוגה של שנה, במועד החידוש הקרוב שלהם יצטרכו להסתיים.

<דורון איתן: ולכן מבוטחים לא יוכלו להמשיך ולהחזיר בהם.

<דורון איתן: המשמעות היא לשאלתך, שאוכלוסייה מאד מאד גדולה תקבל מכתב ביטול.

<דורון איתן: חלק מכתבי השירות האלה, אי אפשר להבנתי, על פי החוזר, לייצר כתבי שירות חדשים, דומים במתכונת שלהם.

<דורון איתן: עכשיו הולכים פה לכל מיני דברים באמת אזוטריים, אבל בואו תתמודדו עם הדברים שעלו פה.

<דורון איתן: כתב שירות לילד או שירותים לילד, רפואה משלימה - שזה הדברים הבולטים פה - להבנתי אי אפשר יותר לייצר כתבי שירות כאלה.

<דורון איתן: אין שום מתכונת שבה חברת ביטוח תצליח לשווק מוצרים כאלה.

<דורון איתן: המציאות היא שהחל מ-1 ביוני, מאות ואלפי מבוטחים יתחילו לקבל מכתב ביטול ולצערי לדבר הזה לא ניתן כל פתרון.

<דורון איתן: אני מזמין אתכם לראות כמה אנשים צורכים שירותי MRI, CT, התייעצויות עם רופאים מומחים דרך כתבי השירות.

<דורון איתן: אני מזמין את חברי הוועדה ואת אנשי הפיקוח, לפמי פרימיום, איציק ירשה לי, אני מניח, ול-Be well, לראות את עשרות המוקדנים שיושבים מבוקר ועד עשר בלילה, אם לא 24 שעות, מיותמים מעבודה, כי יש להם רק ארבעה מקרים לטפל בהם.

<דורון איתן: אני מזמין אתכם לבוא ולראות את עם ישראל מתקשר בלי הפסקה וצורך את השירותים האלה.

<דורון איתן: אנחנו מוציאים מיליונים על גבי מיליונים.

<דורון איתן: המערכת הציבורית, לטעמי ולצערי, הולכת ונחלשת.

<דורון איתן: בדיקות מהותיות לא נמצאות היום בסל והפתרון גם לא נמצא בפוליסה האחידה שהמפקח הכתיב.

<דורון איתן: הפתרון היחיד הוא כתבי שירות.

<דורון איתן: בהקשר הזה, עשו פה מהלך שבעיני הוא אסון, אין לי מילה אחרת.

<דורון איתן: ועוד הפעם, יש פה דברים הרבה יותר חמורים.

<דורון איתן: ראינו את הדיון הקודם, אני בטח לא מנסה לצייר את המציאות הזאת כדומה להורים, אבל יש פה דברים שאני אומר לכם, הם מהותיים.

<דורון איתן: אני פוגש מקרים יום יום שמגיעים אלי, שאין להם שום מענה ושום פתרון אחר, אבל הבעיה הכי גדולה - - -

טלי פלוסקוב: מה ההצעה הקונקרטית שלך?

טלי פלוסקוב: מה אתה כן היית מציע?

<דורון איתן: אלף אני חושב שאם יש שירותים בעייתיים כמו לא יודע, ביקור רופא אני לא חושב שהוא שירות בעייתי, אבל יש משהו בעייתי – בואו נתמודד לגופו של עניין.

<דורון איתן: תוציאו הוראה שאת הסעיף הספציפי הזה יוציאו מכתב השירות.

טלי פלוסקוב: ולא את כל כתב השירות.

<דורון איתן: אי אפשר להרוג.

<דורון איתן: אני אומר לכם בתור לקוח, ובמגדל אין את הסעיף הזה, יש לי כתבי שירות ואני מחזיק בכל הביטוחים האפשריים, כתבי השירות שלי לא יכולים להתבטל.

<דורון איתן: אבל אם אני הייתי מחזיק בכתב שירות שביוני השנה הייתי מקבל מכתב שמבטלים לי אותו באופן חד צדדי, ולא כי חברת הביטוח רוצה ולא כי חברת הביטוח מבקשת, אלא בהוראת מפקח, אני חושב שזו התערבות בוטה של המדינה.

<דורון איתן: אני חושב שיש פה שני דברים שהמפקח צריך לשקול טוב טוב.

<דורון איתן: אחד זה איך לא פוגעים באוכלוסייה הקיימת ומותירים לה כיסוי עם כל המצב המורכב והפתרונות שצריך לטובת העניין הזה; ואיך מייצרים פתרונות חלופיים ליום שאחרי ה-1 ביוני, כי על פי החוזר שהם הוציאו, להבנתי, אין יותר כתבי שירות במדינת ישראל.

<דורון איתן: אז אפשר להוציא חוזר, לעטוף אותו בעטיפה יפה, המשמעות שלו מאד מאד פשוטה.

<איציק חמו: יש לי רק שאלה אחת אליך, דווקא בגלל שמצד אחד כן אנחנו מקבלים את מה שאמרו נציגי המפקח, שבצד הצורך, יש גם סוג של, אני יודע מה, כפילות במקרה הטוב, שמוכרים לאנשים כל מיני דברים שהם לא צריכים, אבל מצד שני, כפי שאמר האדון, זה בשבילו לחיות או למות, הדבר הזה.

<איציק חמו: השאלה היא אם יש בזה ערך לבקש מכם ומשני השחקנים האלה, אני לא יודע אם עוד חברות או לא, לשים לנו על השולחן שורה של סוגים של כתבי שירות שאתם סבורים שהם בבחינת מה שהאדון כאן הציג.

<איציק חמו: לפחות שנפסיק לדבר בצורה גורפת, כן דוחפים, לא דוחפים.

<איציק חמו: כן חיים למוות, כן חיים למוות.

<איציק חמו: אנחנו מבינים שיש גם כאלה כתבי שירות שדוחפים לאנשים והם לא צריכים אותם, וגם מצד שני יש כתבי שירות שמבחינת האנשים הם ייהרג ובל יעבור.

<איציק חמו: עכשיו, לפי מה שאני שמעתי מנציגי המפקח, אני לא יודע אם יש לזה ביטוי בחוזר או אין לזה ביטוי בחוזר, אבל את הדברים שלו הוא אמר פה לפרוטוקול.

<איציק חמו: הוא אומר – אנחנו לא חושבים שבאופן כללי זה נכון, אבל אם יש כתבי שירות מבחינת הציבור זה ייהרג ובל יעבור, בואו נדבר על זה.

<איציק חמו: אז אני חושב - - -

<דורון איתן: חברים, אני מחזיר אתכם לדיון פה.

<דורון איתן: כתב שירות רפואה משלימה כדוגמה, בסדר?

<דורון איתן: כל אחד מההורים שדיבר פה, דיבר על רפואה משלימה.

<איציק חמו: בוא, תשמע, בוא, בוא.

<איציק חמו: אתה אמרת לי 1 ביוני ואני יודע מה אפשר לעשות עד ה-1 ביוני ומה אי אפשר לעשות.

<איציק חמו: אי אפשר כנראה להוריד את האגף מהעץ של ביטול כתבי השירות.

<איציק חמו: מה שכן אפשר לעשות, זה לנסות ולגרום באוצר לאנשים לחשוב מחדש על חלק, אולי חלק משמעותי, מהסוגים של כתבי השירות.

<איציק חמו: וכדי שנוכל ללכת בכיוון הזה, מה שאני הייתי מציע לעשות, זה לקבל מכם את המיפוי - אני לא יודע אם זו המילה הנכונה - אבל הכי אובייקטיבי שיכול להיות, שמשקף את הפגיעה שעשויה להיות בציבור.

<איציק חמו: זה המתווה שאני מציע ללכת בו - - -

טלי פלוסקוב: ואני חושב שזה - - -

<איציק חמו: לדעתי מתווה אבסולוטי פשוט ייכשל מראש.

<יואב יונש: יש לי הצעה נוספת, ברשותכם.

טלי פלוסקוב: כן.

<יואב יונש: שוב, מכיוון שאחת הבעיות שתיארנו היא מודעות, בוודאי שיש פה שני צדדים.

<יואב יונש: אז אני קורא לספקי השירות הקיימים, לפמי ולספקים הנוספים.

<יואב יונש: יכולים לפנות למבוטחים ולהציע להם להיות מבוטחים דרכם ישירות.

<יואב יונש: במקרה הזה ייחסכו דמי התיווך.

<יואב יונש: במקרים כאשר בן אדם משלם עבור כתב שירות, פחות מחצי מגיע לספק השירות.

<יואב יונש: מדוע הפתרון לא יותר טוב שספק השירות יפנה לאותם מבוטחים.

<יואב יונש: מבוטחים שמעוניינים להמשיך יהיו מבוטחים דרכו ישירות בעלות זולה יותר וכך גם נפתור את בעיית אי המודעות של כלל המבוטחים.

<דורון איתן: לא, לא, זה לא המודעות.

<דורון איתן: הרי הרפורמה בכתבי השירות היא הרפורמה בערוץ ההפצה.

טלי פלוסקוב: רק רגע חברים, לא כולם ביחד.

<קריאה: רק לסבר את האוזן, כשאנחנו מדברים על חצי - - -

טלי פלוסקוב: שנייה אדוני.

טלי פלוסקוב: יש לנו פה סדר דוברים.

טלי פלוסקוב: שמענו את ההצעה.

טלי פלוסקוב: רבותי, אני אבקש מכם התייחסות כשיגיע הזמן.

טלי פלוסקוב: אני מבקשת לשמוע את מאיר שביט, מנכ"ל איגוד חברות הביטוח.

<מאיר שביט: ברשותכם, אני אדבר טלגרפית.

<מאיר שביט: אלף, כל מה שנאמר פה בוועדה, נאמר בדיונים המקצועיים לאנשים של האגף.

<מאיר שביט: האנשים אמרו להם את זה זה אנשים שהיו לפניהם בפיקוח והיו הרבה שנים בחברות ביטוח ומכירים את הנושא הזה לא פחות טוב מהחברים בפיקוח היום.

<מאיר שביט: לא הצלחנו לשכנע.

<מאיר שביט: שמולי הלך, אבל תמסרי לו שאחד מכתבי השירות שבוטל, היה כתב שירות שנתן כיסוי להורים ללוות את ילדיהם במידה והתגלתה להם מחלת סרטן 12 חודש.

<מאיר שביט: זה בוטל על ידי הפיקוח.

<מאיר שביט: זה היה.

טלי פלוסקוב: רגע, רגע, שנייה אדוני.

טלי פלוסקוב: אני עכשיו רוצה לשמוע.

טלי פלוסקוב: עכשיו הייתם בדיון - - -

<מאיר שביט: הם אפילו לא יודעים אם זה היה.

טלי פלוסקוב: אז איך זה יכול להיות?

טלי פלוסקוב: הידעתם על זה?

<מאיר שביט: יונש, היה או לא היה?

<יואב יונש: אני לא יודע על איזה כתב שירות מדובר.

<מאיר שביט: אוקיי.

<מאיר שביט: אז אני אביא לך אותו.

<מאיר שביט: היה כיסוי בפוליסות מחלות קשות, 12 חודש פיצוי להורים על ליווי ילד.

<מאיר שביט: הייתה פוליסה כזאת.

<מאיר שביט: היא בוטלה.

<מאיר שביט: הלאה.

<מאיר שביט: הבעיה היא לא בזה שהם יתנו את השירותים או לא.

<מאיר שביט: נקבע פה קריטריון שמבחינה מקצועית הוא שגוי.

<מאיר שביט: הקריטריון של רמת השימוש בכיסוי הוא שגוי, מפני שהוא לוקח אז דווקא את אותם מקרים אזוטריים, שיש מעט מאד מקרי ביטוח כאלה, כן, כמו ילד חולה בסרטן זה לא קורה כל יומיים, שמולי נתן את המספרים.

<מאיר שביט: ואז, למי שיש ביטוח, ירצה להשתמש בזה.

<מאיר שביט: מסתכלים בפיקוח, אומרים בזה לא משתמשים.

<מאיר שביט: וזה בדיוק מה שרוצים לקנות, ביטוח - - -

טלי פלוסקוב: מה שאתה אומר שלא רק מספרים כאן מדברים, צריך להיכנס לעומק של - --

<מאיר שביט: לא השימוש.

<מאיר שביט: מה זה משנה?

<מאיר שביט: הרי ביטוח זה אופציה.

<מאיר שביט: ביטוח זה כיסוי למקרי אסון.

<מאיר שביט: היה שימוש פעם למישהו פה בחדר בביטוח רעידת אדמה שיש לו בבית?

טלי פלוסקוב: רגע, שנייה אדוני.

טלי פלוסקוב: מיד אני שואלת שאלה.

טלי פלוסקוב: איך אתם בחרתם את כתבי השירות?

טלי פלוסקוב: רק לפי השימושים?

<יואב יונש: אז בהחלט מה שנקרא אפשר להגיד שהוא הרים להנחתה, מכיוון שהקריטריון שנקבע בחוזר זה ככלל כתב שירות שמשלים את מקרי הביטוח וברור שמקרי הביטוח, לצורך העניין השתלה או הצורך בניתוח או מחלה קשה, הוא לא אירוע שכיח.

<יואב יונש: זאת אומרת דווקא כתבי השירות האלה, שמשלימים את מקרי הביטוח ועוטפים אותו, למרות שגם בהם יש מימושים נמוכים, הם יכולים להישאר.

טלי פלוסקוב: אז איך אתה מסביר?

טלי פלוסקוב: אני סתם שואלת שאלה, איך אתה מסביר את זה שעכשיו, ואני פשוט עדיין עם הכאב אחרי הדיון הקודם.

טלי פלוסקוב: איך יכול להיות שהנושא של תמיכה בהורים לילד חולה סרטן התבטל?

<יואב יונש: אני חושב שהוא לא מדבר על כתב שירות.

<מאיר שביט: לא זה, ואם זו הייתה פוליסה?

<מאיר שביט: הרי סליחה, גברתי, אני אמשיך - - -

<יואב יונש: אתה מביא דוגמא שלא רלבנטית לדיון.

<מאיר שביט: אה, היא לא רלבנטית?

<יואב יונש: זה לא כתב שירות.

<יואב יונש: זה התשובה.

טלי פלוסקוב: רגע, אני מבקשת - - -

<מאיר שביט: לא, לא, גברתי, אני רוצה להסביר למה זה רלבנטי.

<מאיר שביט: זה באמת לא משנה אם זה כיסוי בפוליסה או אם זה כתב שירות נלווה לפוליסה.

<מאיר שביט: כמו שיונש אמר, כתב השירות שהם נותנים חייב להיות קשור איך שהוא למקרה הביטוח, שזאת גם כן טעות מבחינה מקצועית, כי יש הרבה כתבי שירות שמיועדים למנוע את מקרי הביטוח בכלל, בטח ברפואה.

<מאיר שביט: כדי למנוע כל מיני מקרים כאלה, את זה ביטלו לנו.

<מאיר שביט: כל הבדיקות האלה שאתה אמרת וזה, זה מבוטל כי זה לא קשור למקרי ביטוח.

<מאיר שביט: אבל הרלבנטיות לסיפור של הכיסוי בסרטן – בין אם הוא היה בפוליסה מחלקות קשות כפרק, או בין אם הוא היה כתב שירות נלווה – הוא לעובדה שחבר הכנסת שמולי דווקא כתב בהצעה שלו, שהם הגבילו את כתבי השירות לתקופת תוקף הפוליסה.

<מאיר שביט: וברפורמה שעשו, החליטו שהגנבים מחברות הביטוח לא יוכלו להציע פוליסות לטווח ארוך.

<מאיר שביט: הם חייבים להציע פוליסות שהן מתקיימות לשנתיים בלבד ואחרי שנתיים נדבר.

<מאיר שביט: אנחנו באי ודאות לגבי אם יתנו לנו לעדכן תעריפים במידת הצורך, ולכן כל הפוליסות וכל כתבי השירות היום בתחום הבריאות, הם מאד מנוונים.

<מאיר שביט: אלפי דברים שהיו בעבר, כל מיני שירותים שהציעו לציבור, לא יציעו את זה היום במבנה החדש, כי אנחנו לא יודעים את התמחור ואנחנו לא יודעים אם יתנו לנו.

טלי פלוסקוב: הבנתי.

<מאיר שביט: רק מילה.

טלי פלוסקוב: לסיכום.

<מאיר שביט: רק מילה אחרונה.

<מאיר שביט: אגב, נתנו פה שסוכנים יוציאו כתבי שירות.

<מאיר שביט: אין לענף הביטוח שום בעיה עם זה.

<מאיר שביט: הם לבד לא יוכלו למכור.

<מאיר שביט: אי אפשר למכור משהו שנלווה לפוליסה, בלי שאתה יודע איפה הפוליסה.

<קריאה: והצורך של הלקוח.

<מאיר שביט: והצורך של הלקוח.

<מאיר שביט: ולזה צריך את האנשים שיושבים עם הלקוח.

<מאיר שביט: אז זה חלק מהפתרונות הם לא רלבנטיים.

<מאיר שביט: לדעתנו הרפורמה הזאת לא תחזיק מים, זה רק צריך לקחת את הזמן.

<מאיר שביט: כנראה עד שיבחינו בזה שהיא הייתה שגויה.

<ורדה לבקוביץ: אפשר להוסיף משהו?

טלי פלוסקוב: כן, שנייה.

טלי פלוסקוב: האדון, בבקשה, תציג את עצמך כי אני מזמן רואה את הבקשה שלך.

<מידד גיסין: מידד גיסין, צב"י – צרכני בריאות ישראל.

<מידד גיסין: כל אלה שדיברו עד עכשיו הם אינטרסנטיים.

<מידד גיסין: ואני לא אומר את זה לשלילה.

<מידד גיסין: אני נציג החולים ואני מצטער שבדיון הקודם לא הספקתי לדבר.

<מידד גיסין: אי אפשר לנתק את הקשר בין הנושא שנדון עכשיו לדיון הקודם ולדיון שלפניו ולעשרות דיונים קודמים.

<מידד גיסין: וחבל שחבר הכנסת שמולי הלך.

<מידד גיסין: אני רוצה לברך אותו שהוא נמצא בכל דיון, הוא יזם את כל הדיונים האלה וכל הכבוד לו.

<מידד גיסין: עכשיו, אני במקרה בקבוצה שמטפלת בכל נפלטי הביטוח הסיעודי שקיימים.

<מידד גיסין: ולפי דברי מה שאני שמעתי היום, הולכים להצטרף אל 1.2 מיליון עובדים וגמלאים שהולכים להיפלט מהביטוח הסיעודי שלהם, עוד כאלה שב-1 ליוני יפלטו מהנושאים האלה שאנחנו מדברים עליהם היום.

<מידד גיסין: זה לא יכול להיות ואני לא-.

<מידד גיסין: חברי כנסת יכולים להתבטא איך שהם רוצים כי יש להם חסינות.

<מידד גיסין: אני לא יכול להגיד שזה הונאה וזה גניבה וגנבים, אבל הם צודקים במאה אחוז.

<מידד גיסין: פה אני פשוט מרחם על נציגי המפקח על הביטוח, שהם צריכים לעמוד היום מול מה שקרה, כשפרופסור שריג, בפעם הראשונה בשנת 2011 החליט לבטל את הביטוחים הקבוצתיים, בלי שמצאו פתרון.

<מידד גיסין: וגם המפקחת החדשה, המתווה שהיא הציעה.

<מידד גיסין: אני השתתפתי בכל הדיונים בנושא.

<מידד גיסין: המתווה שהיא הציעה הוא לא מתווה וכבר היום דחו את הפתרון לעוד שנה וזה מה שיקרה גם פה.

<מידד גיסין: לא יגיעו, עד שהמפקח על הביטוח לא יידע שהוא צריך לדאוג לאזרחי המדינה ולא לחברות הביטוח.

<מידד גיסין: תודה.

טלי פלוסקוב: תודה אדוני.

טלי פלוסקוב: כן גברתי.

<ורדה לבקוביץ: אני ממש רוצה להמשיך.

<ורדה לבקוביץ: כדי לסבר את האוזן, הפרמיה לכתבי שירות נע בין שמונה שקלים ל-20 שקלים.

<ורדה לבקוביץ: זה לא איזה 800 שקלים, 500 שקלים.

<ורדה לבקוביץ: עכשיו, את תמיד יכולה להוסיף את זה לפי הצורך שלך.

<ורדה לבקוביץ: ושוב אני אומרת, זה בלי הצהרת בריאות, שזה פתרון מטורף, שבן אדם, כל בן אדם חולה ומוגבל יכול להיכנס.

<ורדה לבקוביץ: עכשיו, ברפורמה של כתבי השירות, נכנס חריג שנקרא מניעה והחזקה.

<ורדה לבקוביץ: זה חריג קשה ביותר ואני רוצה להסביר מה זה אומר.

<ורדה לבקוביץ: אם מבוטח למשל עבר עכשיו אירוע לבבי, בתוך הפוליסה לפני הרפורמה יכולנו לתת לו מנוי של שח"ל, מנוי של נטל"י, שזה בסביבות 200-250 שקלים בחודש, בחינם.

<ורדה לבקוביץ: דרך הפוליסה.

<ורדה לבקוביץ: זה נקרא החזקה, בגלל שהוא צריך לבדוק אותו עם השעון הזה, שכל חודש מדברים איתו.

<ורדה לבקוביץ: ללכת לחדר כושר זה החזקה.

<ורדה לבקוביץ: הכל התבטל כי הכניסו חריג שנקרא מניעה והחזקה.

<ורדה לבקוביץ: זה פשוט לא עולה על הדעת.

<ורדה לבקוביץ: כל הפתרונות שניתנים פתאום עכשיו ביטלו - - -

טלי פלוסקוב: אני מקווה שאתם רושמים לעצמכם.

<ורדה לבקוביץ: אני לא מצליחה להבין מה עומד מאחורי זה.

טלי פלוסקוב: טוב, אוקיי.

טלי פלוסקוב: כן, גברתי.

<קריאה: את לא מבינה מה עומד מאחורי זה?

<ורדה לבקוביץ: לא, אני לא מבינה.

<ורדה לבקוביץ: תדבר איתי - - -

טלי פלוסקוב: שנייה, רבותי, אני מבקשת לא להפריע לדיון.

טלי פלוסקוב: כן גברתי.

<אטל מולכו: שמי אטל מולכו, אני גם כן מפמי פרימיום ואני רוצה לספר לך על מקרה שהיה לנו אתמול.

<אטל מולכו: הגיעה אלינו אתמול מבוטחת, שיש לה שני ילדים.

<אטל מולכו: הם גרים באותו בית.

<אטל מולכו: פעם אחת היא רכשה כיסוי ממקום אחד ופעם שנייה ממקום אחר, ושני הילדים שלה הם ילדים אוטיסטיים, כשהיא מטפלת בהם המון ומקבלת אין סוף טיפולים במסגרת כתבי השירות.

<אטל מולכו: כתב שירות אחד הולך להתבטל במסגרת הרפורמה.

<אטל מולכו: למה?

<אטל מולכו: כי כתוב בו שהוא מתחדש כל שנה.

<אטל מולכו: לעומת זה, כתב שירות שני, שהוא כתב שירות שנותן לה את אותם שירותים, לא הולך להתבטל לה והיא מגיעה בוכייה אלינו למשרד והיא לא מבינה למה, למה כתב שירות אחד מתבטל.

<אטל מולכו: לעומת זאת, כתב שירות אחר, בחברה אחרת, שנותן את אותם שירותים – לא מתבטל.

<אטל מולכו: עכשיו, מה שאני אומרת, אני לא מדברת על קדימה.

<אטל מולכו: הוחלט לגבי הרפורמה, יש תהליכים החליטו מה כן ייכנס בתוך כתבי השירות ומה לא ייכנס בתוך כתבי השירות.

<אטל מולכו: השאלה היא למה נוצר מצב שבו אנשים, ויכולים לגור גם באותו בית, לאחד מבטלים ולשני לא מבטלים.

<אטל מולכו: וזה משהו מאד מהותי.

<אטל מולכו: למה לבטל את כתבי השירות שמשתמשים בהם?

טלי פלוסקוב: אוקיי.

טלי פלוסקוב: גברתי עכשיו את ואחר כך את מסכמת ואנחנו שוב נשמע.

<מיכל זוהר: אני אמא לילדה בת 6 ואני בחרתי - - -

טלי פלוסקוב: רק בבקשה את שמך לפרוטוקול.

<מיכל זוהר: אני מיכל זוהר ואני אמא ללירי, בת 6, שיש לה עיכוב התפתחותי ואני בחרתי לעשות גם בחברת מגדל וגם בחברת הראל.

<מיכל זוהר: ככה שאני נעזרת גם בפמי וגם ב- Be well.

<מיכל זוהר: למרות שיש לי ביטוחים משלימים בקופה, אני מקבלת סדרת טיפולים בקופה, ואז מוציאים אותי לחופשה של שלושה חודשים, בטענה שזה צריך להיטמע או משהו כזה, איזה משהו מוזר, ואז אני בעצם צריכה לממן את הטיפולים לבד.

<מיכל זוהר: אני מדברת על קלינאי תקשורת, מרפאה בעיסוק, פסיכולוגית והוראה מתקנת.

<מיכל זוהר: את כל הדברים האלה אני צריכה בעצם בשביל להגיע למצב שהילדה תיכנס לילדה רגילה.

<מיכל זוהר: אם לא היה לי את הביטוחים האלה, אני מדברת על הוצאה של מעל ל-1,000 שקלים בשבוע.

<מיכל זוהר: זאת אומרת 4,500 שקלים לחודש, שאני בתור בן אדם מן השורה, שמשלם משכנתאות, אמא לשלושה ילדים, לא יכולה לממן את זה לבד וכתבי השירות האלה הם אלה שנותנים לי את הפתרון בנושא הזה.

<מיכל זוהר: גם אני יכולה, זאת אומרת למשל עכשיו אני צריכה פסיכולוגים בשביל ועדת שילוב, פסיכיאטרית בשביל ועדת שילוב.

<מיכל זוהר: Be well נתנו לי תוך יום אישור, בעצם התחייבות שאני יכולה בעצם לגשת לפסיכיאטר ולשלם 220 שקלים במקום 1,000 שקלים שאמור לעשות פסיכיאטר, תוך שלושה ימים.

<מיכל זוהר: בעצם כתבי השירות האלה נותנים לי שירות, שאם לא יהיה לי אותם, אני לא אוכל לתת את זה לילדה.

<מיכל זוהר: אני לא יכולה לממן את כל הדברים האלה.

<מיכל זוהר: הקופה לא מממנת את זה.

<מיכל זוהר: אם אתה לא על ספקטרום האוטיזם, אין לך סל בריאות מואחד.

<מיכל זוהר: אז יש לך תשעה טיפולים ברבעון או שנה או משהו כזה מעל גיל 6, ומתחת לגיל 6 אז יש טיפה יותר טיפולים, אבל עדיין זה מותאם לחצי שנה או שנה.

טלי פלוסקוב: תודה, תודה רבה.

טלי פלוסקוב: נתת פה דוגמא מאד-.

טלי פלוסקוב: כן, בבקשה, שם לפרוטוקול.

<אורית בוצר: אורית בוצר, אני גם מפמי פרימיום, אבל עבדתי בעברי במגזר הציבורי ולכן אני יודעת גם מפה וגם מפה את כל האינטרסים.

<אורית בוצר: הדיון כאן, הדיון שהיה כאן בעצם ממחיש את זה, גם אמרו פה החברים מהאוצר, באו ואמרו, הם לא ישבו והם לא יושבים פה ויודעים בדיוק מה כן ומה לא.

<אורית בוצר: ואני חושבת שאוזניהם נפתחו ואני חושבת שהבחור הנחמד הזה או זה שהלך, בא ואמר קודם, בואו, צריך לעשות עבודה.

<אורית בוצר: אז עבודה צריך לעשות לפני שמוציאים - - - ולא אחרי.

<אורית בוצר: כי ברגע שהכתבים האלה יתבטלו, לפחות אלה שיתבטלו רטרואקטיבית, זה אחר כך מבחינה, ואני גם עורכת דין במקצועי, אז מבחינת החוק זה משהו שחוזה כבר לא קיים.

<אורית בוצר: ואחר כך להתחיל לחדש אותו או לראות איך ומה, זה כבר התקשרות שונה לחלוטין.

<אורית בוצר: צריך לתת פה לאנשים הגנה על מה שהם סברו שהם קנו.

<אורית בוצר: אם הם חושבים שהם קנו כתב שירות, שהוא לכל החיים, בבקשה התכבדו ויכבדו את כתב השירות הזה.

<אורית בוצר: וזה לא חשוב אם חברת הביטוח עשתה איזה ניואנס קטן, אבל תמיד צועקים על האותיות הקטנות.

<אורית בוצר: האותיות הקטנות לא יכולות להיות לטובת חברות הביטוח או לטובת הרגולטור.

<אורית בוצר: הן חייבות להיות, תמיד להגן על המבוטח.

<אורית בוצר: ולכן מה שאני חושבת שנכון לעשות, דווקא בגלל שאנשי האוצר באו ואמרו שגם הם לא לגמרי מוכנים והם מוכנים לעשות עבודה, הם אמרו בתחילת הדיון.

<אורית בוצר: את הנושא של הרטרואקטיבי, פשוט שתצא מפה המלצה לבטל את זה.

<אורית בוצר: את הסעיף שדן בתחולה.

<אורית בוצר: מי שהיה לו ביטוח כזה – שיישאר לו ביטוח כזה.

<אורית בוצר: לגבי הביטוחים מכאן ואילך, ישבו ויעשו מיפוי – מה כן, אם לפי שימושים, אם לפי חבילות, מה כן ניתן.

<אורית בוצר: והעובדה שהם רוצים לבוא ולהגיד שזה כפל ביטוחים, זה דבר נכון, אבל זה בעניין של הסברה וזה גם הרגולטור יכול לבוא ולהגיד, חברה, יש פה כפל ביטוחים.

<אורית בוצר: ואת יודעת מה, יש חלק שיקנו פה כפל ביטוחים, כי אם הילדה שלה צריכה גם - - -

טלי פלוסקוב: אם זה מתוך בחירה זה בסדר.

<אורית בוצר: כי גם מקופת החולים היא רוצה למצות והיא צריכה את זה כל השנה, אז היא תקנה גם מזה וגם מזה, אבל היא תדע שהיא קונה את זה.

<אורית בוצר: הידיעה של הביטוח היא דבר אחד, אבל במחי יד אתה לא יכול למחוק את הזכויות של אלה שיודעים שיש להם, הם קנו ושילמו, ולכן הדבר הנכון הוא להוציא המלצה שאת הרטרואקטיבי, את הסעיף שחל רטרואקטיבית לבטל ולקבל את כתבי השירות קדימה.

<אורית בוצר: ישבו ויעשו עבודה עם מיפוי, כולם ביחד, מה כן נכון, מה לא נכון, ולקבל החלטה מושכלת אחרי ששומעים את כל הדברים שמסביב.

טלי פלוסקוב: תודה רבה.

<יואב יונש: גברתי יושבת הראש, אני אוכל להגיב בשלב הזה?

טלי פלוסקוב: אני רציתי לבקש ממך להגיב.

טלי פלוסקוב: כן, בהחלט.

<יואב יונש: אז קודם כל אני לא מסכים שלא נעשתה עבודה רצינית.

<יואב יונש: נעשתה עבודה מאד רצינית כרקע לכתיבת החוזר הזה ונעשו דיונים רבים כמעט עם כל הגורמים שיושבים פה.

<יואב יונש: אני רוצה עוד לחדד שאני לא חושב שחברות, אני לא מזלזל באף שירות שניתן על ידי ספקי השירות האלה, אני חושב שהשירותים האלה הם שירותים חשובים מאד ואני בטוח שהם מסייעים להרבה אנשים וגם את זה אמרנו להם בדיונים.

<יואב יונש: הבעיה שלנו היא בעיה עם כמות גדולה מאד, עצומה, של מבוטחים שבדרך זו או אחרת השתחל אליהם כתב השירות הזה.

<יואב יונש: או שהם לא מודעים לו, או שאם הם רוצים לוותר עליו, הם לא יכולים.

<יואב יונש: הדבר הזה יוצר בעיה ואנחנו רוצים להפריד בין העיקר והטפל.

<יואב יונש: ולכן אני שוב חוזר ומציע הצעה לפתרון פרקטי.

<יואב יונש: יתכבדו ויפנו את כל המבוטחים שמבוטחים.

<יואב יונש: אני לא רוצה שיבטלו להם.

<יואב יונש: מבוטח שרוצה להמשיך, החברות האלה נותנות שירותים, שימשיכו לתת באופן ישיר את השירותים הללו.

<יואב יונש: הדבר הזה הוא אפשרי.

<יואב יונש: לא הסבירו לי עדיין למה הם לא מעוניינים לעשות את זה.

<יואב יונש: שיפנו אליהם, כל מי ש - - -

טלי פלוסקוב: אתה אומר כברירת מחדל, ברירת מחדל זה ביטול?

<יואב יונש: שבן אדם יקבל החלטה.

<יואב יונש: כל בן אדם שיקבל החלטה אם הוא רוצה להמשיך או לא רוצה להמשיך.

טלי פלוסקוב: הבן אדם לא עונה, מה בסוף קורה?

טלי פלוסקוב: הפוליסה מתבטלת או שהפוליסה נשארת?

<קריאה: ביטול, כן.

טלי פלוסקוב: בעיני צריך להיות שהפוליסה תישאר, כי הבן אדם יודע שיש לו את זה.

טלי פלוסקוב: אתה בעצם כן נותן לו אופציה לבטל אותה, כשאתה יודע מה הסיבות לביטול, אבל אם אני עשיתי לפני חמש שנים פוליסה, אני יודעת שיש לי אותה עד סוף החיים.

<יואב יונש: יש כמה בעיות עם זה.

<מאיר שביט: גברתי, זה גם לא פוליסה, זה כתב שירות של מי שאינו מבטח - - -

טלי פלוסקוב: ברור לי, ברור לי.

<מאיר שביט: אין קשר בין זה לבין פוליסה.

טלי פלוסקוב: אל תתפסו אותי במילה.

<ורדה לבקוביץ: יש כתב שירות שהוא עד גיל 18, כי זה הצרכים שלו.

טלי פלוסקוב: אני רוצה להמשיך לשמוע את העמדה של האוצר.

<יואב יונש: אז כמה דברים.

<יואב יונש: קודם כל מניסיוננו, ברגע שברירת המחדל זה להמשיך, אז הפנייה לא מתבצעת בצורה טובה.

<יואב יונש: שנית - - -

טלי פלוסקוב: זה לא טוב.

<יואב יונש: זו עובדה.

טלי פלוסקוב: טוב.

<יואב יונש: שנית, אנחנו כן רוצים שהתמריץ יהיה להגיע לאותם המבוטחים ושיחליטו כן או לא.

<יואב יונש: לגבי אוכלוסייה שלא הגיבו, אפשר לנסות לחשוב, אפשר להאריך את תקופת הפנייה.

<יואב יונש: היה וספקי השירות יביעו נכונות להמשיך ולבטח אותם באופן ישיר ולפנות אליהם, אנחנו נכונים גם לחשוב מחוץ לקופסא, זה בוודאי.

<ורדה לבקוביץ: אני מבקשת משהו אחד, בבקשה.

<ורדה לבקוביץ: בואי נעשה סימולציה.

טלי פלוסקוב: אני חייבת להגיד לכם שאנחנו תוך שלוש דקות צריכים לסיים.

<ורדה לבקוביץ: אז באמת, אני מבקשת ממך.

טלי פלוסקוב: כן, אני איתך, מה הסימולציה שלך?

<ורדה לבקוביץ: אני הסוכנת של האדון ואני מכירה את המשפחה ואני מכירה את השינויים במשפחה, הרי אני בקשר איתו כל הזמן.

<ורדה לבקוביץ: עם הילדה הראשונה, עם השנייה, עם האישה שלו.

<ורדה לבקוביץ: אני זו אשת המקצוע שצריכה לבוא ולהגיד לו איפה הפתרונות שלו, איך אני מממשת לו את הזכויות שלו גם בפוליסה וגם בכתבי השירות.

<ורדה לבקוביץ: כי איך אתם אומרים?

<ורדה לבקוביץ: הוא לא יודע.

<ורדה לבקוביץ: בסדר.

<ורדה לבקוביץ: הוא גם נמצא במצוקה מסוימת, הוא לא יודע באמת איך לממש את הדברים ובשביל זה אנחנו נמצאים.

<ורדה לבקוביץ: ואנחנו לא נמכור לו תוספת אם הוא לא צריך אותה.

<ורדה לבקוביץ: אנחנו נגיד לו זה הפתרון, ולראייה את יכולה לשאול אותו פה בנוכחות כולם.

<ורדה לבקוביץ: הוא הוסיף דברים כשהילדה כבר חולה, בלי הבעיה של הצהרת בריאות, שזה - - -

טלי פלוסקוב: בזה אין לי ספק, אבל בצד אחר, איך את מסבירה שסדנאות עישון כן בפנים?

<מאיר שביט: גברתי, זה היה בתוך חבילה ויש לך את זה, אני לא יודעת אם את יודעת את זה, אבל יש לך את זה גם בביטוח המשלים בקופת החולים.

<מאיר שביט: לי יש טיפולי פוריות בביטוח המשלים בקופת החולים.

<מאיר שביט: זה בחבילה.

טלי פלוסקוב: רבותי, יושבת מולכם מישהי שלא מבינה שום דבר בתחום, בסדר?

<ורדה לבקוביץ: אז בשביל זה אנחנו פה.

טלי פלוסקוב: רגע, אני לא סתם אומרת את זה, בסדר?

טלי פלוסקוב: אבל מצד אחר אני מבינה אתכם, כחברות הביטוח, כשאתם באים למכור לי פוליסה, אני מבינה שיש לכם אינטרס למכור לי, ואינטרס – תרשו לי כבר להיות מה שנקרא קצת יותר גסה – כמה שיותר למכור אני משלמת יותר.

טלי פלוסקוב: משתמשת, לא משתמשת, אנחנו פה בעסקים.

טלי פלוסקוב: זה אתם כפוליסות ביטוח.

טלי פלוסקוב: מצד שני בא כאן האוצר להגן עלי, כי אני לא מבינה שום דבר, אני לא מבינה על מה אני חותמת, אני לא מכירה סעיפים וכן הלאה, ואומר שיש הרבה סעיפים שהם מיותרים בכתבי השירות האלה.

טלי פלוסקוב: ואז אני רוצה להגן עליך, אל תשלמי כל כך הרבה.

טלי פלוסקוב: תשלמי פחות ועדיין יש לך שירותים כאלה ואחרים.

טלי פלוסקוב: לכן, מה שנשאר כרגע, יש כאן כרגע – שנייה רבותי, אנחנו צריכים לסיים.

טלי פלוסקוב: אנחנו צריכים למצוא איזון איך להגיע למצב מצד אחד האזרחים – כאלה, כמוני לצורך העניין – שלא מבינים שום דבר, שלא ירגישו שעובדים עליהם ומהצד השני אני רוצה לדעת שבמקרה הצורך יש לי כיסוי, כמו שאתם אומרים – 1, 2, 3 או 4 – ויש לי למי לפנות.

טלי פלוסקוב: ואם יש לי פוליסה שאני עשיתי אותה לפני 10 שנים, יש לי דברים שאני יכולה להשתמש בהם היום ולא שמישהו עכשיו יחתוך לי אותם; ומצד שני אני רוצה להיות בטוחה שבאמת חברות הביטוח לא מנצלות את התמימות של כאלה, כמוני לצורך העניין, שלא מבינים שום דבר ומכניסים לי לתוך הפוליסות מה שהם רוצים.

<קריאה: אי אפשר להכניס לבד.

טלי פלוסקוב: אז מה שנשאר לנו פה לעשות, אני מבינה שיש עוד רצון לדבר, אבל אני שוב חוזרת ואומרת שאנחנו צריכים לסכם.

טלי פלוסקוב: רבותי, משעה שלוש, שתדעו לכם, אין ישיבות בכנסת.

טלי פלוסקוב: כולם בישיבות סיעה.

טלי פלוסקוב: אני לא נמצאת בישיבת הסיעה, כי החלטתי להיות אתכם.

<קריאה: תודה רבה.

טלי פלוסקוב: אבל אני רוצה להגיע למשהו.

טלי פלוסקוב: שמעתי פה הרבה דברים ושמעתי פה טענות גם של הצד הזה וגם של הצד הזה, ויש פה נציג אחד בעצם, או אולי יש עוד מישהי שבעצם מצריך את השירותים שאתם נותנים באמצעות כתבי שירות.

טלי פלוסקוב: אני חושבת שמה שאני הבנתי פה בכל אופן, ואני רוצה פה לפנות לאגף הביטוח ולבקש מכם לחזור לחשיבה, נקרא לזה ככה, מחודשת, על בסיס הדברים ששמעתם כאן ואולי על עוד בסיס דברים, ולהציג לנו הצעה נוספת.

טלי פלוסקוב: זרקת פה איזה שהוא רעיון, שאולי אנחנו נלך על הרעיון הזה.

טלי פלוסקוב: אני כאן בוועדה לא יכולה לקבל החלטה כזו או אחרת, שיהיה ברור.

טלי פלוסקוב: אין לוועדה סמכות כזאת.

טלי פלוסקוב: אנחנו ביחד יכולים בעצם לפנות כאן למשרד האוצר, לאגף הביטוח ולבקש מכם חשיבה מחודשת לאור כל הדברים שאנחנו שמענו, ולראות מה אפשר, איזה אופציות אתם נותנים לנו עוד שאני רוצה לקחת בחשבון.

טלי פלוסקוב: שלא תהיה הפסקת פוליסה, כי בעיני זאת פגיעה, כי בן אדם שיודע שעשה פוליסה לפני 10 שנים, פתאום עכשיו אתם תגידו לי אני עוצר, תעשי חדשה ואם פתאום בחדשה אין לי את מה שאני סגרתי עם חברת הביטוח לפני 10 שנים, משהו לא בסדר.

<ורדה לבקוביץ: את לא יכולה לממש.

טלי פלוסקוב: זה בדיוק מה שאני כרגע אומרת.

טלי פלוסקוב: מצד שני, אתם רוצים להציע לנו משהו בהמשך למה שאני אומרת?

<רפי דורפמן: גברתי, שמי רפי דורפמן, אני סמנכ"ל התאחדות חברות הביטוח.

<רפי דורפמן: אני רק רוצה להעמיד דבר אחד שנורא חשוב להמשך ולהצעה שלך ואני חושב שהיא מאד נכונה.

<רפי דורפמן: הדיון הזה למעשה הוא דיון מיותר, כי הדיונים, ואני מסכים איתך יואב, התקיימו באוצר וימים ולילות.

<רפי דורפמן: אני נכחתי שם בכל הישיבות.

<רפי דורפמן: כל מה שעלה כאן עלה על השולחן.

<רפי דורפמן: אנחנו פשוט לא היינו מסוגלים לשכנע.

<רפי דורפמן: מי תוקע לידי שמרגע זה שלכאורה אנחנו נשבע עוד פעם, מישהו בכלל יקשיב?

<רפי דורפמן: הרי הפרקטיקה מראה שכל מה שיצא מהוועדות, ואני נמצא בוועדת הכספים בכל ענייני הפנסיה.

<רפי דורפמן: בענייני הבריאות אנחנו מוצאים את עצמנו באיזו שהיא רמה של הסכמה, כי מבחינת חברות הביטוח אין משהו שאנחנו כמהים לו יותר מלשבת, לדבר, להביא את הרוח המקצועית לשולחן.

טלי פלוסקוב: אגב, בוועדה הזאת גם כן תמיד יש הסכמות בין שני הצדדים, אז ננסה גם להגיע.

<רפי דורפמן: לא, אבל כאן אנחנו מדברים לא רק בענייני הסכמות של ועדה ופוליטיקה, אנחנו מדברים פה על שלום הציבור, אוקיי?

<רפי דורפמן: ואנחנו בחברות הביטוח, למרות מה שנאמר פה חדשות לבקרים, איכפת לנו איך הציבור הזה חי.

<רפי דורפמן: איכפת לנו מזה שאנשים מגיעים ומקבלים את השיק ואת העזרה שהם צריכים.

<רפי דורפמן: לא נוכל לעשות את זה כשאנחנו מגיעים לכל דיון בפיקוח, כמעט על כל חוזר ועל כל טיוטה, ואנחנו מרגישים שאנחנו מדברים אל הקיר, למרות שאנחנו מגיעים מגובים במספרים, בסטטיסטיקות.

<רפי דורפמן: טובי האקטוארים בעולם, בעלי שם, יושבים איתנו בדיונים, הם גם עובדים בחברות הביטוח.

<רפי דורפמן: אנחנו יודעים להציג מענה לכל דבר.

<רפי דורפמן: אנחנו גם יודעים להגיד איפה שטעינו, אוקיי?

<רפי דורפמן: אני 36 שנה בענף הזה, אני יכול בהחלט לומר נעשו טעויות.

<רפי דורפמן: השוק משתכלל ויחד איתו גם שיטות השיווק משתכללות.

<רפי דורפמן: אנחנו בהחלט ערים לזה שיש מקומות שבהם השיווק נעשה לא נכון, קורים דברים שיתכן שלא היו צריכים לקרות.

<רפי דורפמן: אלה דברים שניתן לטפל בהם נקודתית ולא לשפוך את המים עם התינוק ולגרום לאנשים האלה את עוגמת הנפש, ומה שהם עוברים פה על השולחן.

<רפי דורפמן: זה מה שרציתי לומר.

טלי פלוסקוב: תודה רבה.

<ורדה לבקוביץ: אנחנו גם נדרשים - - -

טלי פלוסקוב: לא חוזרים יותר.

טלי פלוסקוב: לא חוזרים.

טלי פלוסקוב: אמרתם את כל הדברים.

<ורדה לבקוביץ: משפט אחד בבקשה.

טלי פלוסקוב: יש שם אדון שמבקש יותר, אבל בגלל שדיברתם כבר אני לא יכולה.

טלי פלוסקוב: אני עוד פעם אומרת, אני לא יכולה, אני חייבת לסכם.

<קריאה: אפשר רק משפט אחד?

טלי פלוסקוב: לא יכולה, אני מצטערת.

טלי פלוסקוב: שמענו אותך וקיבלנו את דעתך.

טלי פלוסקוב: אני שוב פעם פונה לאוצר.

טלי פלוסקוב: אני עדיין לא הבנתי מכל ההסברים שנתתם פה, איך בחרתם את כתבי השירות.

טלי פלוסקוב: איך בחרתם מה כן מה לא? אני רוצה עדיין להבין.

טלי פלוסקוב: לא לפי כתב כמויות, פניות, אתה אמרת שלא, כי יש כאלה.

טלי פלוסקוב: איך?

טלי פלוסקוב: איך בחרתם, אתם יכול להסביר לנו?

<יואב יונש: כן, אני אסביר שוב.

טלי פלוסקוב: שוב?

טלי פלוסקוב: אני לא שמעתי.

<יואב יונש: כן, הראייה שלנו וכך גם כתוב בחוזר, שכתב שירות שהוא משלים את מקרי הביטוח, הוא כתב שירות ככלל שמותאם.

<יואב יונש: מעבר לזאת, כתבי שירות נוספים, שראינו שיש בהם צורך אמיתי, ניתנו בסופו - - -

טלי פלוסקוב: איך ראיתם?

טלי פלוסקוב: על בסיס מה ראיתם?

<קריאה: הם החליטו.

טלי פלוסקוב: רגע רבותי, אני שואלת שאלות.

טלי פלוסקוב: קצת סבלנות.

טלי פלוסקוב: כן.

<יואב יונש: שיעורי מימושים יותר גבוהים או לחילופין דבר שהוא כן נלווה למקרה הביטוח, אבל לא ברור אם זה משלים או לא משלים, אז הבהרנו שזה כן.

<יואב יונש: בעיקרון - - -

טלי פלוסקוב: זהו?

<יואב יונש: בעיקרון, כתב שירות שמשלים את מקרה הביטוח, הוא כתב שירות שיכול להמשיך להיות משווק.

<קריאה: אבל איך אתה יודע?

טלי פלוסקוב: רגע.

טלי פלוסקוב: אבל יש נושאים שלא לקחתם בחשבון, לפי מה שנאמר, מה שהולך להתבטל.

טלי פלוסקוב: מה ההתייחסות שלכם לנושאים האלה?

<יואב יונש: מה הכוונה?

<קריאה: אז למה לבטל?

<יואב יונש: לפי הקריטריון שמתבסס על הבחינה שלנו, כתבי השירות שצפויים להתבטל ולא להמשיך להיות משווקים, זה כתבי שירות שלא נמצא בהם ממש.

טלי פלוסקוב: טוב, הבנתי.

<ורדה לבקוביץ: יואב, הבן אדם משלם בשביל לממש והוא לא יכול לממש.

טלי פלוסקוב: רגע רבותי, זהו, אני מבקשת.

טלי פלוסקוב: ורדה, זהו.

טלי פלוסקוב: שמעתי.

טלי פלוסקוב: אני חייבת להגיד שהעליתם פה נקודות בעיני מאד מאד חשובות.

טלי פלוסקוב: אני מבינה למה יש מחלוקת.

טלי פלוסקוב: אני מבינה גם למה ואני פונה עכשיו לאוצר.

טלי פלוסקוב: אני מבינה למה אני פונה עכשיו לאוצר, לבקש קודם כל דבר אחד.

טלי פלוסקוב: אם אתם אומרים שמ-1 ביוני התקנה כבר נכנסת לתוקף, אז בעיני אתם צריכים לדחות את התהליך הזה בעוד לפחות כמה חודשים, ולעשות חשיבה מחודשת בנושאים האלה.

טלי פלוסקוב: לקחת בחשבון גם אם יש מקרים שהם לא קורים כל יום, אבל המקרים האלה הם קריטיים ואם אתם לא תכניסו את זה לכתבי שירות, האנשים האלה יישארו ללא מענה.

טלי פלוסקוב: וזה בעיני מה שלא לקחתם בחשבון.

טלי פלוסקוב: ולכן אני מבקשת מכם לחזור לשולחן הדיונים שלכם.

טלי פלוסקוב: אם צריך להזמין עוד כמה מהאנשים האלה, אתם יודעים לעשות את זה יותר טוב ממני.

טלי פלוסקוב: לנסות לשבת שוב ו - - -

<יואב יונש: אני חושב שהסכימו איתך כשקוימו דיונים רבים.

<יואב יונש: זאת אומרת - - -

טלי פלוסקוב: כן, אבל אנחנו לא מסכימים עם ההחלטה שלכם.

טלי פלוסקוב: אנחנו לא מסכימים וזו בדיוק הפנייה.

<מידד גיסין: הביטוח הסיעודי - - -

טלי פלוסקוב: אני חייבת להגיד לכם, אם לא הייתי מוזמנת היום לדיון הזה ואם חברי הכנסת המכובדים לא היו יוזמים את הדיון הזה, אף אחד מאזרחי מדינת ישראל לא יודע שאנחנו היום יושבים פה.

<קריאה: חוץ מאלה שבוכים.

טלי פלוסקוב: אגב, אני הולכת לבדוק אם יש לי- - -

<קריאה: לכי תבדקי, את משלמת שנים על כתבי שירות, יכול להיות.

טלי פלוסקוב: יכול להיות.

טלי פלוסקוב: אבל אתה יודע מה, אני ישנה טוב.

<קריאה: אבל מישהו שאל אותך אם את רוצה אותם?

טלי פלוסקוב: שנייה, שנייה.

<מידד גיסין: מה זה משנה?

טלי פלוסקוב: לא, לא, לא.

<רפי דורפמן: לא, אתם באוצר תמיד יודעים מה שהציבור צריך ויש לכם את ה - - -

<יואב יונש: אנחנו לא יודעים.

<יואב יונש: אנחנו חושבים שצריך לשאול את הציבור ומי שרוצה שיקנה.

<רפי דורפמן: זה מה שאתם בדיוק לא עושים והראייה זה שהדברים האלה - - -

טלי פלוסקוב: לא, לא, לא, רבותי, נא להירגע אחרת אני קמה ואנחנו נועלים את הישיבה.

טלי פלוסקוב: אני לא יודעת אם אני ידעתי על מה אני חותמת כשאני רכשתי, אם יש לי כתב שירות או לא.

טלי פלוסקוב: אבל אני יודעת עם הזמן מה אני יכולה לקבל, ושמישהו כאן יגן עלי בעת הצורך.

טלי פלוסקוב: מה שאתה בעצם אומר, אתה בידיעה מראש הולך לקחת ממני משהו שידעתי שיש לי.

טלי פלוסקוב: ידעתי או לא ידעתי, אבל יש לי.

טלי פלוסקוב: בסדר?

טלי פלוסקוב: אתה מבין לאן אני מגיעה?

טלי פלוסקוב: לכן אני שוב פעם חוזרת על בקשתי, ובזה אנחנו מסיימים, רבותי.

טלי פלוסקוב: אני פונה לאגף הביטוח, למשרד האוצר, לדחות את ההחלטה בחודשיים ובחודשיים האלה, גם אם בעוד חודשיים אתה תגיע לכאן ותגיד אני בדקתי שוב ואני חוזר על החלטתי והיא כזאת וכזאת.

טלי פלוסקוב: אני יודעת שעשית את הבדיקה שוב, שמעת את האנשים האלה ולקחת בחשבון את כל מה שאתה שמעת כאן.

טלי פלוסקוב: אני לא שלמה עם מה ששמעתי היום, להגיד לך אתה צודק.

טלי פלוסקוב: תודה רבה רבותי.

<מידד גיסין: הוא לא שמע קודם והוא לא ישמע אחר כך.

<קריאה: יהיה דיון נוסף?

טלי פלוסקוב: אם יהיה צורך אנחנו ניזום את הדיון.